CELEX: C2005/031/27
Language: sk
Date: 2005-02-05 00:00:00
Title: Vec C-499/04: Návrh na začatie prejudiciálneho konania, ktorý podal Landesarbeitsgericht Düsseldorf uznesením zo dňa 8. októbra 2004 vo vzťahu ku konaniu Hans Werhof proti Freeway Traffic Systems GmbH & Co. KG

5.2.2005   
            
            
               SK
            
            
               Úradný vestník Európskej únie
            
            
               C 31/13
            
         Návrh na začatie prejudiciálneho konania, ktorý podal Landesarbeitsgericht Düsseldorf uznesením zo dňa 8. októbra 2004 vo vzťahu ku konaniu Hans Werhof proti Freeway Traffic Systems GmbH & Co. KG
   (Vec C-499/04)
   (2005/C 31/27)
   Jazyk konania: nemčina
   Landesarbeitsgericht Düsseldorf (Nemecko) podal uznesením z 8. októbra 2004 na Súdny dvor Európskych spoločenstiev návrh na začatie prejudiciálneho konania vo vzťahu ku konaniu Hans Werhof proti Freeway Traffic Systems GmbH & Co. KG, ktorý bol doručený kancelárii Súdneho dvora dňa 2. decembra 2004.
   Landesarbeitsgericht Düsseldorf žiada Súdny dvor, aby rozhodol o nasledujúcich otázkach:
   
               1.
            
            
               Je zlučiteľné s článkom 3 ods. 1 smernice Rady 98/50/ES (1) z 29. júna 1998, ktorou sa mení a dopĺňa smernica 77/187/EHS o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí závodov, keď nadobúdateľ, ktorý nie je viazaný kolektívnou zmluvou, je viazaný dohodou, uzatvorenou medzi prevádzateľom podniku viazaným kolektívnou zmluvou a zamestnancom, podľa ktorej sa uplatňujú príslušné kolektívne zmluvy o mzdách, ktorými je prevádzateľ viazaný, je viazaný tak, že sa uplatní kolektívna zmluva o mzdách platná v čase prevodu podniku, ale nie kolektívne zmluvy o mzdách, ktoré nadobudnú platnosť neskôr?
            
         
               2.
            
            
               V prípade zápornej odpovede:
               Je zlučiteľné s článkom 3 ods. 1 smernice 98/50/ES, keď nadobúdateľ podniku, ktorý nie je viazaný kolektívnou zmluvou, je viazaný kolektívnymi zmluvami o mzdách, ktoré nadobudli platnosť po okamihu prevodu podniku, len tak dlho, ako je viazaný prevádzateľ podniku?
            
         
      (1)  Ú. v. ES L 201, s. 88